全北現代汽車足球會

；兩廣簡稱全北現代；港澳簡稱全北汽車；球迷會叫佢全北FC，係南韓足協屬下嘅一間足球會，喺1993年1月成立，總部喺韓國全羅北道全州市，主場係全州世界盃體育場。2016年11月27號晚黑攞咗第二次亞冠冠軍後，成為亞冠改革有史以嚟，繼廣州恆大後第二隻有2屆亞洲冠軍嘅東亞足球會。

史
全北現代汽車1993年1月16號喺全州成立，嗰時係叫「完山美洲豹」，佢重係嗰時韓國職業足球聯賽第一支用主場所在地嚟做足球會名嘅會隊。

喺足球會成立無耐就借住機會嚟推廣到成個韓國嘅足球界入面，但完山美洲豹就快破產，有好多企業諗住嚟接呢間足球會嘅經營權，後嚟有間喺完山當地嘅酒廠接咗呢間足球會嘅經營權先至唔使破產。喺1994年2月16號嘅K聯賽開波之前，足球會改名做「全北水牛」，而財務方面重係冇乜變，重係差唔多破產咁滯。

1994年11月現代汽車接手全北水牛嘅經營權，足球會喺1994年12月12號改名做而家嘅「全北現代汽車足球會」。

呢間足球會最巴閉嘅戰績係攞咗2006、2017年嘅亞洲冠軍盃冠軍，亦喺2006年世界球會盃攞咗第三。

雖然球會喺2016年攞咗亞冠同國內聯賽亞軍，但由於國內聯賽爆發受賄醜聞而震驚國內同全亞洲足壇。2017年1月18號，南韓足協同亞足聯決定取消佢參加2017年亞冠資格。

用過嘅名
1994年：全北北模具
1997年：全北現代北模具
2000年—而家：全北現代汽車

得獎紀錄
K聯賽：
(4) : 2009、2011、2014、2015
(1) : 2012
(2) : 2010、2013

韓國聯賽盃：
(5) : 2000、2003、2005、2020、2022
(2) : 1999、2013

亞洲冠軍盃：
(2) : 2006、2017
(1) : 2011

全北現代官方網站
 韓國MAD GREEN BOYS網站
 韓國GREEN UNION網站

類:南韓足球會